Diari Oficial de la Generalitat Valenciana


Sumari del DOGV 6945, del 17-01-2013 (2013/425)

RESOLUCIÓ de 2 de gener de 2013, de les direccions generals de Centres i Personal Docent i de Formació Professional i Ensenyaments de Règim Especial, per la qual s'establix l'adscripció de l'Escola de l'Esport de la Generalitat a l'efecte de certificació del bloc comú de les activitats de formació esportiva a què es referix la disposició transitòria primera del Reial Decret 1363/2007, de 24 d'octubre.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6945

Data del DOGV
:   17-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/425


Data del document
:   02-01-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 2 de gener de 2013, de les direccions generals de Centres i Personal Docent i de Formació Professional i Ensenyaments de Règim Especial, per la qual s'establix l'adscripció de l'Escola de l'Esport de la Generalitat a l'efecte de certificació del bloc comú de les activitats de formació esportiva a què es referix la disposició transitòria primera del Reial Decret 1363/2007, de 24 d'octubre. [2013/425]  
La disposició transitòria primera del Reial Decret 1363/2007, de 24 d'octubre, pel qual s'establix l'ordenació general de les ensenyances esportives de règim especial (BOE 08.11.2007), disposa que fins a la implantació efectiva de les ensenyances d'una determinada modalitat o especialitat, les formacions que hagen promogut o promoguen els òrgans competents de les comunitats autònomes o les federacions esportives estaran subjectes a les condicions previstes en esta.  
  
D'acord amb l'apartat 2 de la mencionada disposició transitòria, el llavors Ministeri d'Educació va aprovar l'Orde EDU/3186/2010, de 7 de desembre, per la qual es regulen els aspectes curriculars, els requisits generals i els efectes de les activitats de formació esportiva, a què es referix la disposició transitòria primera del Reial Decret 1363/2007, de 24 d'octubre (BOE 11.12.2010). L'article 25, en la nova redacció feta per l'Orde EDU/581/2011, de 7 de març (BOE 17.03.2011), establix que les administracions educatives, d'acord amb la disposició transitòria primera del Reial Decret 1363/2007, de 24 d'octubre, són les competents per a autoritzar a impartir el bloc comú en les condicions a què es referix eixa orde, entre altres, als centres públics promoguts pels òrgans competents en matèria d'esports o, si és el cas, de formació esportiva de les comunitats autònomes, sempre que complisquen els requisits mínims d'espai, equipament i professorat exigits per al mencionat bloc, en els reials decrets d'ensenyances mínimes dels títols d'ensenyances esportives que s'establisquen com a desplegament del Reial Decret 1363/2007, de 24 d'octubre.  
  
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, en l'article 51.1 crea l'Escola de l'Esport de la Generalitat, com el centre docent de la Generalitat amb competències per a impartir i autoritzar les ensenyances i la formació esportiva, sense perjuí de les competències que, en matèria d'ensenyances reglades, corresponguen a la conselleria amb competències en matèria d'educació.  
Per Resolució de 14 de maig de 2012, de la Conselleria d'Educació, Formació i Ocupació (DOCV 31.05.2012), s'autoritza l'Escola de l'Esport de la Generalitat a impartir el bloc comú de les activitats de formació esportiva a què es referix la disposició transitòria primera del Reial Decret 1363/2007, de 24 d'octubre. Vista esta autorització, cal ara dictar la present resolució per a concretar l'adscripció de l'Escola de l'Esport de la Generalitat a l'efecte de l'expedició del certificat del bloc comú per a l'alumnat que l'haja superat en eixe centre.  
  
Per tot això, en virtut de les competències que ens atribuïx el Decret 179/2012, de 14 de desembre, del Consell, pel qual establix l'estructura orgànica bàsica de la Presidència i de les conselleries de la Generalitat, resolem:  
  
Apartat únic  
Autoritzar l'adscripció de l'Escola de l'Esport de la Generalitat al Centre Públic Integrat de Formació Professional Complex Educatiu de Cheste, a l'efecte de l'expedició del certificat que acredita haver superat el bloc comú de les activitats de formació esportiva autoritzades a què es referix la disposició transitòria primera del Reial Decret 1363/2007, de 24 d'octubre, pel qual s'establix l'ordenació general de les ensenyances esportives de règim especial.  
  
De conformitat amb el que disposen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra el present acte, que esgota la via administrativa, es podrà interposar recurs potestatiu de reposició o plantejar directament recurs contenciós administratiu en els terminis i davant de l'òrgan que s'indica a continuació:  
a) El recurs de reposició s'haurà d'interposar davant de la consellera d'Educació, Cultura i Esport, en el termini d'un mes des de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la seua publicació.  
  
València, 2 de gener de 2013.- El director general de Centres i Personal Docent: Santiago Martí Alepuz; el director general de Formació Professional i Ensenyances de Règim Especial: Gonzalo Alabau Zabal.